|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **BRČKO DISTRIKTA BiH** | **СКУПШТИНА**  **БРЧКО ДИСТРИКТА БиХ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

Na temelju članka 16 stavka 2 Zakona o zaštiti prava pripadnika nacionalnih manjina Brčko distrikta Bosne i Hercegovine (Službeni glasnik Brčko distrikta Bosne i Hercegovine, brojevi: 41/20 i 13/21) i članka 4 stavka 1 Odluke o osnutku Vijeća nacionalnih manjina Brčko distrikta Bosne i Hercegovine (Službeni glasnik Brčko distrikta Bosne i Hercegovine, broj 23/21), na temelju Odluke Povjerenstva za zaštitu ljudskih prava, broj: 01.5-05-70/24 od 12. 6. 2024. godine, Skupština Brčko distrikta Bosne i Hercegovine raspisuje

**JAVNI POZIV**

**za izbor i imenovanje jednog člana Vijeća nacionalnih manjina Brčko distrikta Bosne i Hercegovine**

**I**

Pozivaju se udruge nacionalnih manjina, aktivne u zaštiti prava nacionalnih manjina u Brčko distriktu da predlože kandidata za imenovanje jednog člana u Vijeću nacionalnih manjina Brčko distrikta Bosne i Hercegovine.

Kandidata za članstvo u Vijeću nacionalnih manjina mogu kandidirati udruge koje zastupaju prava pripadnika nacionalnih manjina.

Nacionalna manjina, sukladno članku 2 Zakona, jeste dio stanovništva – državljana BiH, koji imaju prebivalište u Distriktu, a koji ne pripadaju nijednom od tri konstitutivna naroda, a čine ju ljudi istog ili sličnog etničkog podrijetla, iste ili slične tradicije, običaja, vjerovanja, jezika, kulture i duhovnosti i bliske ili srodne povijesti i drugih obilježja.

Vijeće je savjetodavno tijelo koje daje preporuke, mišljenja, savjete i prijedloge o pitanjima koja se odnose na prava pripadnika nacionalnih manjina, a čini ga po jedan predstavnik iz svake nacionalne manjine zastupljene u Distriktu.

**II**

Kriteriji za izbor jednog člana Vijeća su opći i posebni.

Opći kriteriji su:

1. da je državljanin BiH
2. da je stariji od 18 godina
3. da je pripadnik nacionalne manjine – članovi udruge iz članka 4 stavka 3 Odluke ili da se izjašnjavao kao pripadnik nacionalne manjine u smislu članka 4 Zakona
4. da je dao izjavu da je predstavnik nacionalne manjine za koju se kandidira
5. da je dao izjavu o odricanju od prava na članstvo u drugim savjetodavnim tijelima nacionalnih manjina na svim razinama vlasti u BiH u slučaju da bude izabran u Vijeće, s obzirom na to da kandidati ne mogu istodobno biti članovi drugog savjetodavnog tijela nacionalnih manjina na bilo kojoj razini vlasti u BiH i
6. da ima prebivalište na teritoriju Distrikta.

Posebni kriteriji su:

1. da poznaje pravnu regulativu u BiH i Distriktu te međunarodne konvencije u domenu zaštite ljudskih prava i prava nacionalnih manjina
2. da ima praktično iskustvo u domenu zaštite ljudskih prava i prava nacionalnih manjina i
3. da ima preporuku udruge iz članka 4 stavka 3 Odluke ili udruge koja se bavi zaštitom i promicanjem prava nacionalne manjine kojoj kandidat pripada.

Uz prijedlog kandidata za članstvo u Vijeću nacionalnih manjina Brčko distrikta Bosne i Hercegovine s naznakom ispred koje se nacionalne manjine kandidat predlaže, potrebno je dostaviti:

* aktualni izvadak iz sudskog registra za udrugu nacionalnih manjina koja prijedlog podnosi
* aktualni statut udruge nacionalnih manjina koja prijedlog podnosi
* prijavu za članstvo u Vijeću nacionalnih manjina
* životopis kandidata u kojem će se obrazložiti ispunjavanje posebnih kriterija i odgovarajuće preporuke udruge
* izjavu da je predstavnik nacionalne manjine za koju je kandidiran, potpisanu i ovjerenu (kod nadležnog tijela)
* izjavu o odricanju od prava na članstvo u drugim savjetodavnim tijelima nacionalnih manjina na svim razinama vlasti u BiH u slučaju da bude izabran u Vijeće, s obzirom na to da kandidati ne mogu istodobno biti članovi drugog savjetodavnog tijela nacionalnih manjina na bilo kojoj razini vlasti u BiH, potpisanu i ovjerenu (kod nadležnog tijela) i
* dokaz o ispunjavanju kriterija prijavljenog prebivališta u Brčko distriktu, izdan od nadležnog tijela.

**III**

Na temelju prikupljenih prijedloga, Povjerenstvo za zaštitu ljudskih prava provodi postupak izbora jednog člana Vijeća na temelju članka 16 stavaka 2 i 3 Zakona, a Skupština imenuje jednog člana Vijeća na temelju članka 16 stavka 4 Zakona.

Prijavljeni kandidati bit će usmeno intervjuirani, kako bi se utvrdilo da ispunjavaju posebne kriterije za članove Vijeća.

**IV**

Mandat člana Vijeća traje četiri godine od dana imenovanja, s pravom obnavljanja mandata samo jednom.

**V**

Prijavu / Prijedlog za člana Vijeća nacionalnih manjina Bosne i Hercegovine, uz dokumentaciju kojom se dokazuje ispunjavanje kriterija za izbor članova Vijeća nacionalnih manjina Brčko distrikta Bosne i Hercegovine iz članka II. ovoga Javnog poziva, dostaviti na adresu:

***Skupština Brčko distrikta Bosne i Hercegovine, Povjerenstvo za zaštitu ljudskih prava -„Javni poziv za izbor i imenovanje jednog člana Vijeća nacionalnih manjina Brčko distrikta Bosne i Hercegovine“, s napomenom NE OTVARATI, Ulica Mladena Maglova 2, 76 100 Brčko.***

**VI**

Javni poziv otvoren je 15 (petnaest) dana od dana objavljivanja na internetskoj stranici Skupštine Brčko distrikta Bosne i Hercegovine.

Nepotpune i nepravodobne prijave neće biti razmatrane.

Za sve dodatne informacije, zainteresirani se mogu obratiti u Skupštinu Brčko distrikta Bosne i Hercegovine, na telefonski broj 049 215 516.

Broj: 01-02-279-1/24

Brčko, 5. 7. 2024. godine

PREDSJEDNIK

SKUPŠTINE BRČKO DISTRIKTA BiH

**mr. sc.** **Siniša Milić**